CELEX: C2006/331/04
Language: el
Date: 2006-12-30 00:00:00
Title: Υπόθεση C-306/05: Απόφαση του Δικαστηρίου (τρίτο τμήμα) της 7ης Δεκεμβρίου 2006 (αίτηση του Audiencia Provincial de Barcelona — Ισπανία για την έκδοση προδικαστικής αποφάσεως) — Sociedad General de Autores y Editores de España (SGAE) κατά Rafael Hoteles SA (Δικαίωμα του δημιουργού και συγγενικά δικαιώματα στην κοινωνία της πληροφορίας — Οδηγία 2001/29/ΕΚ — Άρθρο 3 — Έννοια της παρουσιάσεως στο κοινό — Έργα που παρουσιάζονται μέσω συσκευών τηλεοράσεως εγκατεστημένων σε δωμάτια ξενοδοχείου)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/3
            
         Απόφαση του Δικαστηρίου (τρίτο τμήμα) της 7ης Δεκεμβρίου 2006 (αίτηση του Audiencia Provincial de Barcelona — Ισπανία για την έκδοση προδικαστικής αποφάσεως) — Sociedad General de Autores y Editores de España (SGAE) κατά Rafael Hoteles SA
   (Υπόθεση C-306/05) (1)
   
   (Δικαίωμα του δημιουργού και συγγενικά δικαιώματα στην κοινωνία της πληροφορίας - Οδηγία 2001/29/ΕΚ - Άρθρο 3 - Έννοια της «παρουσιάσεως στο κοινό» - Έργα που παρουσιάζονται μέσω συσκευών τηλεοράσεως εγκατεστημένων σε δωμάτια ξενοδοχείου)
   (2006/C 331/04)
   Γλώσσα διαδικασίας: η ισπανική
   Αιτούν δικαστήριο
   Audiencia Provincial de Barcelona
   Διάδικοι στην υπόθεση της κύριας δίκης
   Sociedad General de Autores y Editores de España (SGAE)
   κατά
   Rafael Hoteles SA
   Αντικείμενο της υποθέσεως
   Αίτηση εκδόσεως προδικαστικής αποφάσεως — Audiencia Provincial de Barcelona — Ερμηνεία της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας (ΕΕ L 167, σ. 10) — Έννοια της «παρουσιάσεως στο κοινό» (άρθρο 3 της οδηγίας) — Έννοια του «αμιγώς ιδιωτικού χώρου» — Έργα μεταδιδόμενα μέσω συσκευών τηλεοράσεως εγκατεστημένων σε δωμάτια ξενοδοχείου
   Διατακτικό της αποφάσεως
   
               1)
            
            
               Μολονότι η παροχή απλώς των υλικών εγκαταστάσεων δεν συνιστά, από μόνη της, παρουσίαση υπό την έννοια της οδηγίας 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας, η διανομή σήματος από ξενοδοχειακό συγκρότημα μέσω συσκευών τηλεοράσεως σε πελάτες που διαμένουν στα δωμάτια του συγκροτήματος αυτού, ασχέτως της τεχνικής μεταδόσεως του χρησιμοποιούμενου σήματος, συνιστά πράξη παρουσιάσεως στο κοινό υπό την έννοια του άρθρου 3, παράγραφος 1, της οδηγίας αυτής.
            
         
               2)
            
            
               Ο ιδιωτικός χαρακτήρας των δωματίων ξενοδοχειακού συγκροτήματος δεν κωλύει το να αποτελεί η πράξη παρουσιάσεως έργου που πραγματοποιείται εκεί μέσω συσκευών τηλεοράσεως πράξη παρουσιάσεως στο κοινό υπό την έννοια του άρθρου 3, παράγραφος 1, της οδηγίας 2001/29.
            
         
      (1)  ΕΕ C 257 της 15.10.2005.